《新安驿奉简蹇公及公素》
明代·杨士奇

解缆未十里，峥嵘乱云黑。北风吹波立，进咫退已尺。

努力度前湾，依林聊暂息。船窗雨穿溜，狼藉沾衣席。

局蹐拥毡毳，愁坐终日夕。仆夫劳敝馀，饥寒皆失魄。

对此伤人心，奈何远行客。中宵豁阴翳，青天流月色。

同舟各解颜，安卧免欹侧。人事有仓卒，天道叵测识。

向来行路难，未有新安驿。

作者简介：杨士奇（1366～1444），明代大臣、学者，名寓，字士奇，以字行，号东里，谥文贞，汉族，江西泰和（今江西泰和县澄江镇）人。官至礼部侍郎兼华盖殿大学士，兼兵部尚书，历五朝，在内阁为辅臣四十余年，首辅二十一年。与杨荣、杨溥同辅政，并称“三杨”，因其居地所处，时人称之为“西杨”。“三杨”中，杨士奇以“学行”见长，先后担任《明太宗实录》、《明仁宗实录》、《明宣宗实录》总裁。